ΑΝΑΚΟΙΝΩΣΗ

Την Τετάρτη 7/11/2018 θα διεξαχθούν οι εκλογές για την ανάδειξη των αιρετών μελών για το Π.Υ.Σ.Ε.Ε.Π. και το Κ.Υ.Σ.Ε.Ε.Π. Οι αρχαιρεσίες θα διεξαχθούν στο κτήριο της Περιφερειακής Διεύθυνσης Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας στην οδό Λεωφόρου Γεωργικής Σχολής 65 από τις 9.00 π.μ. έως τις 5.00 μ.μ. Στις εκλογές ψηφίζουν τα μέλη Ε.Ε.Π και Ε.Β.Π μόνιμοι με οργανική θέση ή με απόσπαση και αναπληρωτές που έχουν προσληφθεί σε σχολικές μονάδες και Κ.Ε.Δ.Δ.Υ. στην Περιφέρεια Κεντρικής Μακεδονία. Τα μέλη Ε.Ε.Π και Ε.Β.Π (μόνιμοι και αναπληρωτές ) εκτός αυτών που εργάζονται σε σχολικές μονάδες και ΚΕΔΔΥ του νομού Θεσσαλονίκης, δικαιούνται να ψηφίσουν με ταχυδρομική ψήφο έπειτα από συνεννόηση με την οικεία Διεύθυνση Εκπαίδευσης από την οποία θα παραλάβουν τα σχετικά ψηφοδέλτια και τους φακέλους ψηφοφορίας. Τα μέλη Ε.Ε.Π. και Ε.Β.Π που θα ψηφίσουν κατά τις αρχαιρεσίες της 7/11/2018 είτε δια ζώσης είτε με ταχυδρομική ψήφο, δικαιούνται προς διευκόλυνση τους και προκειμένου να ασκήσουν το εκλογικό τους δικαίωμα 1 ημέρα άδεια.